stanford-oval/wikipedia huggingface dataset:
ภาษาเบงกอล
ระบบการเขียน > อักษรแบบอื่นและในอดีต

ตลอดทั้งประวัติศาสตร์ มีบางกรณีที่ภาษาเบงกอลใช้เขียนด้วยอักษรที่แตกต่างกัน แม้ว่าการใช้ภาษาเหล่านี้จะไม่เป็นที่นิยมอย่างกว้างขวางและจำกัดอยู่เฉพาะกลุ่มก็ตาม เนื่องจากที่ตั้งทางภูมิศาสตร์ของเบงกอล พื้นที่เบงกอลที่ติดกับภูมิภาคที่ไม่ใช่เบงกอลจึงได้รับอิทธิพลซึ่งกันและกัน ประชากรจำนวนน้อยใน Midnapore ที่อยู่ติดกับรัฐโอฑิศาใช้อักษรโอริยาในการเขียนภาษาเบงกอล ส่วนในพื้นที่ชายแดนระหว่างรัฐเบงกอลตะวันตกกับรัฐพิหาร ชุมชนชาวเบงกอลบางแห่งในอดีตเขียนภาษาเบงกอลด้วยอักษรเทวนาครี ไกถี และ Tirhuta
ในสิเลฏและ Bankura อักษรไกถีแบบดัดแปลงมีความโดดเด่นทางประวัติศาสตร์บ้าง โดยเฉพาะอย่างยิ่งในชุมชนมุสลิม อักษรที่ดัดแปลงในสิเลฏนั้นเหมือนกันกับอักษร Baitali Kaithi ของภาษาฮินดูสตานี เว้นแต่อักษรสิเลฏินาครีมีมาตรา อักษรสิเลฏินาครีได้รับการกำหนดมาตรฐานสำหรับการพิมพ์เมื่อ ป. ค.ศ. 1869
มีการใช้อักษรอาหรับหลายรูปแบบทั่วเบงกอลจนถึงคริสต์ศตวรรษที่ 19 ตั้งแต่จิตตะกองทางตะวันออกไปจนถึง Meherpur ทางตะวันตก Nur Qutb Alam นักวิชาการราชสำนักของเบงกอลในคริสต์ศตวรรษที่ 14 แต่งบทกวีภาษาเบงกอลโดยใช้ชุดตัวอักษรเปอร์เซีย หลังการแบ่งอินเดียในคริสต์ศตวรรษที่ 20 รัฐบาลปากีสถานพยายามสถาปนาอักษรเปอร์เซีย-อาหรับเป็นอักษรมาตรฐานสำหรับภาษาเบงกอลในปากีสถานตะวันออก แต่ได้รับการต่อต้านและมีส่วนสนับสนุนให้เกิดขบวนการภาษาเบงกอล
ไวยากรณ์

บทความหลัก: ไวยากรณ์ภาษาเบงกอล
คำนามในภาษาเบงกอลไม่มีการกำหนดเพศ ทำให้มีการผันคำน้อย คำคุณศัพท์ คำนาม และสรรพนามมี 4 การก คำกริยามีรูปแบบการผันมาก แต่ต่างจากภาษาฮินดีที่ไม่มีการผันคำกริยาตามเพศ
ไวยากรณ์ > การเรียงลำดับคำ

ภาษาเบงกอลเรียงประโยคแบบประธาน-กรรม-กริยา เชื่อมคำในประโยคด้วยปรบท คำคุณศัพท์ จำนวนและการกแสดงความเป็นเจ้าของนำหน้าคำนาม คำถามแบบใช่/ไม่ใช่ ไม่ต้องมีการเปลี่ยนลำดับคำในประโยค
ไวยากรณ์ > คำนาม

คำนามและคำสรรพนามมีการผันตามการกจำนวน 4 การกคือ ประธาน กรรม ความเป็นเจ้าของและแสดงตำแหน่ง มีการเติมคำนำหน้านามชี้เฉพาะได้แก่ -টা -ţa (เอกพจน์) หรือ -গুলা -gula (พหูพจน์) นามมีการผันตามจำนวนด้วย ภาษาเบงกอลมีลักษณนามเช่นเดียวกับภาษาญี่ปุ่น ภาษาจีนและภาษาไทย ลักษณนามที่ใช้โดยทั่วไปคือ -টা –ţa แต่มีลักษณนามบางคำใช้กับนามเฉพาะ เช่น -জন –jon ใช้กับคน
ไวยากรณ์ > คำกริยา

คำกริยาแบ่งได้เป็นสองระดับคือคือกริยาแท้และกริยาไม่แท้ กริยาไม่แท้ไม่มีการผันตามกาลของบุคคล ในขณะที่กริยาแท้มีการผันตามจุดมุ่งหมาย กาล และบุคคลแต่ไม่ผันตามจำนวน นอกจากนั้น ภาษาเบงกอลมีความต่างจากภาษาในกลุ่มภาษาอินโด-อารยันอื่น ๆ คือสามารถละกริยาที่เป็น verb to be แบบที่พบในภาษารัสเซียและภาษาฮังการี
คำศัพท์

ในภาษาเบงกอลมีคำศัพท์มากกว่า 100,000 คำ โดยครึ่งหนึ่งเป็นคำยืมจากภาษาสันสกฤต ราว 20% มีรากศัพท์ร่วมกับภาษาสันสกฤต ที่เหลือเป็นคำยืมจากภาษาอื่นโดยเฉพาะภาษาในตระกูลออสโตรเอเชียติก อย่างไรก็ตาม ในภาษาเบงกอลสมัยใหม่ นิยมใช้ศัพท์ที่มีรากศัพท์ร่วมกับภาษาสันสกฤต มากกว่าคำที่ยืมจากภาษาสันสกฤต ส่วนคำยืมมีที่ใช้น้อยลง
ในบริเวณเบงกอลเป็นบริเวณที่มีการติดต่อกับชาวต่างชาติมากมาย ทั้งชาวยุโรป อินเดียสมัยราชวงศ์โมกุล ชาวอาหรับ ชาวเติร์ก ชาวเปอร์เซีย ชาวอัฟกัน และชาวเอเชียตะวันออก ภาษาเบงกอลจึงมีคำยืมจากภาษาของกลุ่มชนเหล่านี้ ซึ่งต่างกันไปตามระดับของความใกล้ชิดในการติดต่อ มีการยืมคำจากภาษาของเพื่อนบ้าน เช่น ภาษาฮินดี ภาษาอัสสัม และภาษาในตระกูลออสโตรเอเชียติกโดยเฉพาะภาษาสันตาลี การรุกรานของเปอร์เซียและตะวันออกกลางทำให้มีคำยืมจากภาษาเปอร์เซีย ภาษาอาหรับ ภาษาตุรกี และภาษาปาทาน ในสมัยอาณานิคม ภาษาเบงกอลได้รับอิทธิพลจากภาษาในยุโรป เช่น ภาษาโปรตุเกส ภาษาฝรั่งเศส ภาษาดัตช์ และภาษาอังกฤษ
รูปแบบของภาษาพูดและภาษาเขียน

ภาษาเบงกอลเป็นภาษาที่มีความแตกต่างระหว่างภาษาพูดและภาษาเขียน ภาษาเขียนมีสองแบบคือ
สาธุภาษา ((সাধুভাষা) เป็นรูปแบบการเขียนที่มีการผันคำกริยาแบบยาว และใช้ศัพท์ที่มาจากภาษาสันสกฤต เพลงชาติเป็นตัวอย่างการใช้สาธุภาษา แต่รูปแบบการเขียนสมัยใหม่ ไม่นิยมใช้สาธุภาษา
ชลติภาษา (চলতিভাষা) เป็นรูปแบบการเขียนภาษาเบงกอลสมัยใหม่ ที่ใช้กริยาในรูปสั้น และเป็นภาษามาตรฐานในปัจจุบัน เริ่มใช้เมื่อราวพุทธศตวรรษที่ 24 สำเนียงที่ใช้เป็นพื้นฐานคือสำเนียงในศานติปุระ รัฐเบงกอลตะวันตก
ภาษาพูดของภาษาเบงกอลมีความหลากหลายเช่นเดียวกัน ทางตะวันออกเฉียงใต้ของรัฐเบงกอลตะวันตกรวมทั้งในกัลกัตตาพูดสำเนียงมาตรฐานของภาษาเบงกอล ส่วนอื่น ๆ ของเบงกอลตะวันตกและทางตะวันตกของบังกลาเทศพูดสำเนียงที่มีความแตกต่างไปเล็กน้อย ในขณะที่คนส่วนใหญ่ในบังกลาเทศพูดสำเนียงที่ต่างไปจากภาษามาตรฐานโดยเฉพาะบริเวณจิตตะกอง นอกจากนั้น ชาวเบงกอลที่นับถือศาสนาฮินดูและศาสนาอิสลามใช้ภาษาที่ต่างกัน ผู้นับถือศาสนาฮินดูนิยมใช้ศัพท์ที่มาจากภาษาสันสกฤต ส่วนมุสลิมนิยมใช้ศัพท์ที่มาจากภาษาอาหรับและเปอร์เซียแม้จะมีความหมายเหมือนกัน เช่น
สวัสดี: nômoshkar (สันสกฤต) กับ assalamualaikum/slamalikum (อาหรับ)
เชื้อเชิญ: nimontron/nimontonno (สันสกฤต) กับ daoat (อาหรับ)
น้ำ : jol (สันสกฤต) กับ pani (สันสกฤต)
พ่อ : baba (เปอร์เซีย) corresponds to abbu/abba (อาหรับ)
ตัวอย่าง

ข้อความข้างล่างนำมาจากปฏิญญาสากลว่าด้วยสิทธิมนุษยชนข้อที่ 1 ในภาษาเบงกอล:
সমস্ত
Sômôstô
ʃɔmosto
All
মানুষ
manush
manuʃ
human
স্বাধীনভাবে
shadhinbhabe
ʃadʱinbʱabe
free-manner-in
সমান
sôman
ʃoman
equal
মর্যাদা
môrjada
mɔɾdʒada
dignity
এবং
ebông
eboŋ
and
অধিকার
ôdhikar
odʱikaɾ
right
নিয়ে
niye
nie̯e
taken
জন্মগ্রহণ
jônmôgrôhôn
dʒɔnmoɡrohon
birth-take
করে।
kôre.
kɔɾe
do.
তাঁদের
Tãder
tãdeɾ
Their
বিবেক
bibek
bibek
reason
এবং
ebông
eboŋ
and
বুদ্ধি
buddhi
budʱːi
intelligence
আছে;
achhe;
atʃʰe
exist;
সুতরাং
sutôrang
ʃutoraŋ
therefore
সকলেরই
sôkôleri
ʃɔkoleɾi
everyone-indeed
একে
êke
ɛke
one
অপরের
ôpôrer
ɔporeɾ
another's
প্রতি
prôti
proti
towards
ভ্রাতৃত্বসুলভ
bhratrittôsulôbh
bʱratritːoʃulɔbʱ
brotherhood-ly
মনোভাব
mônobhab
monobʱab
attitude
নিয়ে
niye
nie̯e
taken
আচরণ
achôrôn
atʃorɔn
conduct
করা
kôra
kɔra
do
উচিত।
uchit.
utʃit
should.
সমস্ত মানুষ স্বাধীনভাবে সমান মর্যাদা এবং অধিকার নিয়ে জন্মগ্রহণ করে। তাঁদের বিবেক এবং বুদ্ধি আছে; সুতরাং সকলেরই একে অপরের প্রতি ভ্রাতৃত্বসুলভ মনোভাব নিয়ে আচরণ করা উচিত।
Sômôstô manush shadhinbhabe sôman môrjada ebông ôdhikar niye jônmôgrôhôn kôre. Tãder bibek ebông buddhi achhe; sutôrang sôkôleri êke ôpôrer prôti bhratrittôsulôbh mônobhab niye achôrôn kôra uchit.
ʃɔmosto manuʃ ʃadʱinbʱabe ʃoman mɔɾdʒada eboŋ odʱikaɾ nie̯e dʒɔnmoɡrohon kɔɾe tãdeɾ bibek eboŋ budʱːi atʃʰe ʃutoraŋ ʃɔkoleɾi ɛke ɔporeɾ proti bʱratritːoʃulɔbʱ monobʱab nie̯e atʃorɔn kɔra utʃit
All human free-manner-in equal dignity and right taken birth-take do. Their reason and intelligence exist; therefore everyone-indeed one another's towards brotherhood-ly attitude taken conduct do should.
มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ ต่างในตนมีเหตุผลและมโนธรรม และควรปฏิบัติต่อกันด้วยจิตวิญญาณแห่งภราดรภาพ
อ่านเพิ่ม

Thompson, Hanne-Ruth (2012). Bengali. Volume 18 of London Oriental and African Language Library. John Benjamins Publishing. ISBN 90-272-7313-8.
แหล่งข้อมูลอื่น

The South Asian Literary Recordings Project: Bengali Authors at the Library of Congress
| ด ค กภาษาทางการของประเทศอินเดีย |
| --- | --- |
ระดับสหภาพ:  ฮินดี  อังกฤษ 
ตามรัฐธรรมนูญอินเดีย:  กงกัณ  กันนาดา  กัศมีร์  คุชราต  โดกรี  เตลูกู  ทมิฬ  เนปาล  เบงกอล  โบโด  ปัญจาบ  มณีปุระ  มราฐี  มลยาฬัม  ไมถิลี  สันถาลี  สันสกฤต  สินธ์  อัสสัม  อูรดู  โอริยะ  ฮินดี 
ระดับรัฐ:  อังคิกา  โภชปุระ  ฉัตตีสครห์  กาโร  กูรุง  โฮ  Kamatapuri  Kharia  คาซี  Khortha  กอกบอรอก  Kurmali  Kurukh  เลปชา  ลิมบู  มคธ  มาคัร  มีโซ  มุนดารี  เนวาร์  Rai  รังปุระ  Sadri  เศรปา  สิกขิม  สุนุวาร์  ตามาง 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
หน้าจากชรรยปท
การแพร่กระจายทางภูมิศาสตร์ของภาษาเบงกอลทั่วโลก  ภาษาแม่  ภาษาระดับภูมิภาค  ประชากรโพ้นทะเลมากกว่าล้านคน  ประชากรโพ้นทะเลมากกว่า 100,000 คน  ประชากรโพ้นทะเลมากกว่า 10,000 คน  ประชากรโพ้นทะเลมากกว่าหนึ่งพันคน
ตัวอย่างอักษรเบงกอลแบบรูปเขียน บทกวีส่วนหนึ่งในภาษาเบงกอล (และคำแปลภาษาอังกฤษในแต่ละย่อหน้าภาษาเบงกอล) โดยรพินทรนาถ ฐากุร ผู้ได้รับรางวัลโนเบล เมื่อ ค.ศ. 1926 ที่ฮังการี
หอสมุดไวต์แชเปิลที่อีสต์ลอนดอนที่มีคำว่า "বাংলা" เรืองแสงในแบบอักษรของตนเอง
เอกสารตัวเขียน Dobhashi Halat-un-Nabi ใน ค.ศ. 1855 เขียนโดย Sadeq Ali โดยใช้อักษรสิเลฏินาครี
ดอก

โปสเตอร์แสดงภาพดอกไม้ต่าง ๆ สิบสองชนิด
ดอกบัวที่อุทยานแห่งชาติเขาใหญ่ประเทศไทย
กล้วยไม้ในอุทยานแห่งชาติ
Pink Flower from the road side to Phu Langka National Park, Thailand
Pink Flower from the road side to Phu Langka National Park, Thailand
ดอก เป็นโครงสร้างสืบพันธุ์ของพืชดอก (พืชในหมวด Magnoliophyta)Flowering plants หรือ Angiosperms  หน้าที่ทางชีววิทยาของดอก คือ เพื่อออกผลการสืบพันธุ์ ปกติโดยให้กลไกสำหรับการผสมระหว่างสเปิร์มกับไข่ ดอกอาจอำนวยให้การผสมข้ามดอก (outcrossing) หรือให้เกิดการผสมในดอกเดียวกัน (selfing) ก็ได้ บางดอกผลิตส่วนแพร่พันธุ์โดยไม่มีการปฏิสนธิ (การเกิดผลลม) ดอกมีอับสปอร์และเป็นที่ซึ่งแกมีโทไฟต์เจริญ ดอกให้ผลและเมล็ด หลายดอกวิวัฒนาให้ดึงดูดสัตว์ เพื่อที่จะให้สัตว์เหล่านั้นเป็นพาหะส่งผ่านเรณู
นอกเหนือไปจากการอำนวยการสืบพันธุ์ของพืชดอกแล้ว มนุษย์ยังชื่นชมและใช้เพื่อตกแต่งสิ่งแวดล้อมให้สวยงาม และยังเป็นวัตถุแห่งความรัก พิธีกรรม ศาสนาแพทยศาสตร์และเป็นแหล่งอาหาร
ส่วนประกอบ

ดอกส่วนประกอบหลักอยู่ 4 อย่าง
กลีบดอก
กลีบเลี้ยง
เกสรเพศผู้
เกสรเพศเมีย
รายชื่อพรรณไม้แยกเป็นกลุ่มพืชใบเลี้ยงเดี่ยวและพืชใบเลี้ยงคู่

จำแนกตามวงศ์ (family) และเรียงลำดับตามชื่อวิทยาศาสตร์
แหล่งข้อมูลอื่น

รูปภาพเกี่ยวกับดอก ที่ฟลิคเกอร์
↑  http://www.sc.chula.ac.th/thaiplants/flowers/index.htm
ส่วนประกอบพื้นฐานของดอกไม้
การเลือกตั้งผู้ว่าราชการกรุงเทพมหานคร พ.ศ. 2556

การเลือกตั้งผู้ว่าราชการกรุงเทพมหานคร พ.ศ. 2556 เป็นการเลือกตั้งผู้ว่าราชการกรุงเทพมหานครครั้งที่ 10 เกิดขึ้นในวันอาทิตย์ที่ 3 มีนาคม พ.ศ. 2556 หลังหม่อมราชวงศ์สุขุมพันธุ์ บริพัตรลาออกก่อนครบวาระเพียงหนึ่งวัน เมื่อวันที่ 9 มกราคม พ.ศ. 2556 โดยที่คณะกรรมการการเลือกตั้ง (กกต.) กำหนดเปิดรับสมัครผู้ลงสมัครรับเลือกตั้ง ระหว่างวันที่ 21 - 25 มกราคม พ.ศ. 2556
ผลอย่างไม่เป็นทางการปรากฏว่า หม่อมราชวงศ์สุขุมพันธุ์ บริพัตร ได้รับการเลือกตั้งเป็นสมัยที่สอง ด้วยคะแนนเสียงมากที่สุดเป็นประวัติการณ์ เช่นเดียวกับ พลตำรวจเอก ดร.พงศพัศ พงษ์เจริญ ซึ่งมีคะแนนมาเป็นอันดับที่ 2 ทำลายสถิติของนายสมัคร สุนทรเวช เมื่อปี พ.ศ. 2543 ทั้งคู่ อีกทั้งสถิติของผู้มาใช้สิทธิทั้งหมดยังสูงถึงร้อยละ 63.38 นับว่ามากที่สุดกว่าการเลือกตั้งผู้ว่าฯทุกครั้ง แม้ว่าในหลายพื้นที่ในช่วงก่อนเที่ยงและบ่ายจะมีฝนตกลงมาอย่างหนักก็ตาม
ต่อมาในวันที่ 27 มีนาคม พ.ศ. 2556 คณะกรรมการการเลือกตั้งได้มีมติรับรองหม่อมราชวงศ์สุขุมพันธุ์ บริพัตร เป็นผู้ว่าราชการกรุงเทพมหานคร
ประวัติ

ในกรณีที่หม่อมราชวงศ์สุขุมพันธุ์ ดำรงตำแหน่งจนครบวาระในวันที่ 10 มกราคม พ.ศ. 2556 คณะกรรมการการเลือกตั้ง จะต้องจัดให้มีการเลือกตั้งผู้ว่าราชการกรุงเทพมหานคร ภายใน 45 วัน แต่หากลาออกก่อนครบวาระ คณะกรรมการการเลือกตั้ง จะต้องจัดให้มีการเลือกตั้งภายใน 60 วัน
ประวัติ > การรับสมัคร

คณะกรรมการการเลือกตั้งเปิดรับสมัครรับเลือกตั้งผู้ว่าราชการกรุงเทพมหานคร ณ ห้องรัตนโกสินทร์ ชั้น 1 ศาลาว่าการกรุงเทพมหานคร ในวันที่ 21 มกราคม ถึง 25 มกราคม พ.ศ. 2556 เวลา 08:30 - 16:30 นาฬิกา
ประวัติ > ข้อมูลการเลือกตั้ง

จำนวนผู้มีสิทธิ์เลือกตั้ง 4,244,452 คน แบ่งเป็นเพศชาย 1,955,843 คน เพศหญิง 2,288,609 คน มีจำนวนหน่วยเลือกตั้ง 6,548 หน่วยเลือกตั้ง
ผู้สมัครรับเลือกตั้ง

| หมายเลข | รายนามผู้สมัคร | พรรคการเมือง | เว็บไซต์ |
| --- | --- | --- | --- |
| 1 | วิละ อุดม | ผู้สมัครอิสระ |  |
| 2 | วรัญชัย โชคชนะ | ผู้สมัครอิสระ |  |
| 3 | ร.อ. เมตตา เต็มชำนาญ | ผู้สมัครอิสระ |  |
| 4 | โสภณ พรโชคชัย | ผู้สมัครอิสระ | http://sopon4.housingyellow.com/ |
| 5 | สมิตร สมิทธินันท์ | ผู้สมัครอิสระ |  |
| 6 | สัณหพจน์ สุขศรีเมือง | ผู้สมัครอิสระ | Sanhaphot.com เก็บถาวร 2013-02-25 ที่ เวย์แบ็กแมชชีน |
| 7 | ณัฏฐ์ดนัย ภูเบศอรรถวิชญ์ | ผู้สมัครอิสระ |  |
| 8 | สุเมธ ตันธนาศิริกุล | ผู้สมัครอิสระ |  |
| 9 | พล.ต.อ. ดร.พงศพัศ พงษ์เจริญ | พรรคเพื่อไทย | PongsapatBKK.com เก็บถาวร 2013-01-21 ที่ เวย์แบ็กแมชชีน |
| 10 | โฆสิต สุวินิจจิต | ผู้สมัครอิสระ | KositBangkok.com เก็บถาวร 2013-01-09 ที่ เวย์แบ็กแมชชีน |
| 11 | พล.ต.อ. เสรีพิศุทธ์ เตมียาเวส | ผู้สมัครอิสระ | Sereepisuth.com เก็บถาวร 2013-03-21 ที่ เวย์แบ็กแมชชีน |
| 12 | ศาสตราจารย์ ดร.จงจิตร์ หิรัญลาภ | ผู้สมัครอิสระ | Jongjit.com เก็บถาวร 2014-01-01 ที่ เวย์แบ็กแมชชีน |
| 13 | วศิน ภิรมย์ | ผู้สมัครอิสระ | Pirom.com |
| 14 | ประทีป วัชรโชคเกษม | ผู้สมัครอิสระ |  |
| 15 | จำรัส อินทุมาร | พรรคไทยพอเพียง |  |
| 16 | ม.ร.ว. สุขุมพันธุ์ บริพัตร | พรรคประชาธิปัตย์ | Sukhumbhand.com เก็บถาวร 2013-01-21 ที่ เวย์แบ็กแมชชีน |
| 17 | สุหฤท สยามวาลา | ผู้สมัครอิสระ | votesuharit.com เก็บถาวร 2016-10-07 ที่ เวย์แบ็กแมชชีน |
| 18 | นันท์นภัส โกไศยกานนท์ | ผู้สมัครอิสระ |  |
| 19 | สุขุม วงประสิทธิ | พรรคยางพาราไทย |  |
| 20 | กฤษณ์ สุริยผล | ผู้สมัครอิสระ |  |
| 21 | ธรณี ฤทธีธรรมรงค์ | ผู้สมัครอิสระ |  |
| 22 | ศุภชัย เขษมวงศ์ | ผู้สมัครอิสระ |  |
| 23 | รวิวรรณ สุทธิวีรสรรค์ | ผู้สมัครอิสระ |  |
| 24 | วิทยา จังกอบพัฒนา | ผู้สมัครอิสระ |  |
| 25 | พ.ต.อ.ขจรศักดิ์ โกษะโยธิน | ผู้สมัครอิสระ |  |
ผู้สมัครรับเลือกตั้ง > การเปลี่ยนแปลง

นายประทีป วัชรโชคเกษม ผู้สมัครรับเลือกตั้งหมายเลข 14 เคยถูกตัดสิทธิ์ด้วยเหตุไม่ไปเลือกตั้งเป็นการทั่วไปเมื่อวันที่ 3 กรกฎาคม พ.ศ. 2554 แต่จากการพิจารณาใหม่อีกครั้งของ กกต. พบว่านายประทีปได้ไปใช้สิทธิ์เลือกตั้งสมาชิกสภาผู้แทนราษฎรเมื่อวันที่ 3 กรกฎาคม พ.ศ. 2554 จริง ทำให้ได้รับคืนสิทธิ์สมัครรับเลือกตั้งเช่นเดิม
ผลการเลือกตั้ง

| การเลือกตั้งผู้ว่าราชการกรุงเทพมหานคร 3 มีนาคม พ> ศ. 2556.พรรค | การเลือกตั้งผู้ว่าราชการกรุงเทพมหานคร 3 มีนาคม พ> ศ. 2556.พรรค | การเลือกตั้งผู้ว่าราชการกรุงเทพมหานคร 3 มีนาคม พ> ศ. 2556.ผู้สมัคร | การเลือกตั้งผู้ว่าราชการกรุงเทพมหานคร 3 มีนาคม พ> ศ. 2556.คะแนนเสียง | การเลือกตั้งผู้ว่าราชการกรุงเทพมหานคร 3 มีนาคม พ> ศ. 2556.% | การเลือกตั้งผู้ว่าราชการกรุงเทพมหานคร 3 มีนาคม พ> ศ. 2556.± |
| --- | --- | --- | --- | --- | --- |
|  | ประชาธิปัตย์   | ม.ร.ว. สุขุมพันธุ์ บริพัตร (16) | 1,256,349 | 47.75 | +2.34 |
|  | เพื่อไทย   | พล.ต.อ. พงศพัศ พงษ์เจริญ (9) | 1,077,899 | 40.97 | +11.25 |
|  | อิสระ | พล.ต.อ. เสรีพิศุทธ์ เตมียาเวส (11) | 166,582 | 6.33 | +6.33 |
|  | อิสระ | สุหฤท สยามวาลา (17) | 78,825 | 3.00 | +3.00 |
|  | อิสระ | โฆสิต สุวินิจจิต (10) | 28,640 | 1.09 | +1.09 |
|  | พรรคยางพาราไทย | สุขุม วงประสิทธิ (19) | 2,730 | 0.104 | +0.104 |
|  | พรรคไทยพอเพียง | จำรัส อินทุมาร (15) | 2,594 | 0.099 | +0.099 |
|  | อิสระ* | สุเมธ ตันธนาศิริกุล (8) | 2,537 | 0.096 | −0.196 |
|  | อิสระ** | สัณหพจน์ สุขศรีเมือง (6) | 2,089 | 0.079 | +0.079 |
|  | อิสระ | ณัฏฐ์ดนัย ภูเบศอรรถวิชญ์ (7) | 1,341 | 0.051 | +0.051 |
|  | อิสระ | วิละ อุดม (1) | 1,314 | 0.050 | +0.050 |
|  | อิสระ | ร.อ. เมตตา เต็มชำนาญ (3) | 1,301 | 0.049 | −0.021 |
|  | อิสระ | ประทีป วัชรโชคเกษม (14) | 1,250 | 0.047 | +0.047 |
|  | อิสระ | ศ.ดร. จงจิตร์ หิรัญลาภ (12) | 1,194 | 0.045 | +0.045 |
|  | อิสระ | โสภณ พรโชคชัย (4) | 1,128 | 0.043 | +0.043 |
|  | อิสระ | ธรณี ฤทธีธรรมรงค์ (21) | 922 | 0.035 | −0.056 |
|  | อิสระ | สมิตร สมิทธินันท์ (5) | 697 | 0.026 | +0.026 |
|  | อิสระ | วศิน ภิรมย์ (13) | 650 | 0.025 | +0.025 |
|  | อิสระ | วรัญชัย โชคชนะ (2) | 638 | 0.024 | +0.024 |
|  | อิสระ | นันท์นภัส โกไศยกานนท์ (18) | 634 | 0.024 | +0.024 |
|  | อิสระ | ศุภชัย เขษมวงศ์ (22) | 464 | 0.018 | +0.018 |
|  | อิสระ | พ.ต.อ. ขจรศักดิ์ โกษะโยธิน (25) | 461 | 0.018 | +0.018 |
|  | อิสระ | กฤษณ์ สุริยผล (20) | 273 | 0.010 | +0.010 |
|  | อิสระ | วิทยา จังกอบพัฒนา (24) | 266 | 0.010 | −0.167 |
|  | อิสระ | รวิวรรณ สุทธวิรีสรรค์ (23) | 112 | 0.004 | +0.004 |
| บัตรดี | บัตรดี | บัตรดี | 2,630,890 | 96.88 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 47,448 | 1.75 | – |
| บัตรเสีย | บัตรเสีย | บัตรเสีย | 37,302 | 1.37 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 2,715,640 | 63.98 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 4,244,465 | 100.00 | — |
: ประชาธิปัตย์   รักษาที่นั่ง
หมายเหตุ: * จากกลุ่มกรุงเทพพัฒนาฯ, ** จากกลุ่มเพื่อนสัณหพจน์ สามมหาลัยดัง
ผลสำรวจ > ผลสำรวจผู้ว่าราชการที่ต้องการ

| ระยะเวลาการสำรวจ | องค์กรที่สำรวจ | กลุ่มตัวอย่าง | สุขุมพันธุ์>  | พงศพัศ>  | สุดารัตน์>  | เสรีพิศุทธ์>  | กรณ์>  | ยังไม่ได้ตัดสินใจ>  | อื่น ๆ>  | นำ |
| --- | --- | --- | --- | --- | --- | --- | --- | --- | --- | --- |
| 26–30 มกราคม 2556 | สวนดุสิตโพล | 3,214 | 36.12% | 41.00% | — | 6.88% | — | 13.93% | 1.5% | 4.88% |
| 23–26 มกราคม 2556 | นิด้าโพล | 1,503 | 19.16% | 23.82% | — | 5.12% | — | 48.04% | 2.26% | 4.66% |
| 21–23 มกราคม 2556 | กรุงเทพโพลล์ | 1,607 | 23.6% | 23.9% | — | 6.5% | — | 42.1% | — | 0.3% |
| 17–19 มกราคม 2556 | นิด้าโพล | 1,500 | 20.60% | 19.13% | — | 4.93% | — | 52.80% | 2.53% | 1.47% |
| 20–21  ธันวาคม 2555 | นิด้าโพล | 1,254 | 31.42% | 25.36% | — | 13.32% | — | 28.55% | — | 6.06% |
| 10–15 ธันวาคม 2555 | เอแบคโพลล์ | 2,195 | 31.7% | 32.1% | 12.8% | 14.5% | 6.9% | — | 2.0% | 0.4% |
| 6–10 ธันวาคม 2555 | กรุงเทพโพลล์ | 1,192 | 26.1% | 11.4% | 26.0% | 12.5% | 6.5% | 17.5% | — | 0.1% |
| 9–24 ตุลาคม 2555 | นิด้าโพล | 1,494 | 39.22% | 16.93% | — | 12.05% | — | — | 25.30% | 22.29% |
| 1–6 ตุลาคม 2555 | เอแบคโพลล์ | 2,171 | 41.5% | 30.2% | — | — | — | — | 28.3% | 11.3% |
| 13–15 กันยายน 2555 | บ้านสมเด็จโพลล์ | 1,431 | 40.5% | — | — | 5.6% | 6.4% | — | 47.5% | 7.0% |
| 5–15 กันยายน 2555 | เอแบคโพลล์ | 2,013 | 40.0% | — | 27.6% | 10.2% | 7.5% | — | 14.7% | 12.4% |
แหล่งข้อมูลอื่น

ข้อมูลการเลือกตั้งผู้ว่าราชการกรุงเทพมหานคร พ.ศ. 2556 เก็บถาวร 2013-01-26 ที่ เวย์แบ็กแมชชีน คณะกรรมการการเลือกตั้ง
เลือกตั้งผู้ว่าฯ มหานคร 2556 เก็บถาวร 2013-02-12 ที่ เวย์แบ็กแมชชีน สถานีโทรทัศน์ไทยพีบีเอส
เกาะติดข่าวเลือกตั้งผู้ว่าฯ กทม 2556 เก็บถาวร 2013-03-01 ที่ เวย์แบ็กแมชชีน เอ็มไทยนิวส์
| ก่อนหน้า |  | การเลือกตั้งผู้ว่าราชการกรุงเทพมหานคร พ> ศ. 2556 |  | ถัดไป |
| --- | --- | --- | --- | --- |
| การเลือกตั้งผู้ว่าราชการกรุงเทพมหานครพ.ศ. 2552 |  |   การเลือกตั้งผู้ว่าราชการกรุงเทพมหานคร พ.ศ. 2556   |  | การเลือกตั้งผู้ว่าราชการกรุงเทพมหานครพ.ศ. 2565 |
| ด ค กการเลือกตั้งผู้ว่าราชการกรุงเทพมหานคร |
| --- | --- |
 2518  2528  2533  2535  2539  2543  2547  2551  2552  2556  2565  ครั้งถัดไป
เรือบรรทุกเครื่องบินชั้นคุซเนซอฟ

| --- | --- |
Admiral Kuznetsov ในปี ค.ศ. 2017
ภาพรวมชั้น
ชื่อ::  ชั้น คุซเนซอฟ
ผู้สร้าง::   อู่ต่อเรือเชอร์โนมอร์สกี 444  อู่ต่อเรืออุตสาหกรรมต้าเหลียน 
ผู้ใช้งาน::    กองทัพเรือโซเวียต   กองทัพเรือรัสเซีย   กองทัพเรือกองทัพปลดปล่อยประชาชน 
ก่อนหน้าโดย::  ชั้นเคียฟ
ตามหลังโดย::   Ulyanovsk ชั้น (สหภาพโซเวียต — ยกเลิก)  โครงการ 23000 (รัสเซีย — วางแผน)  Type 003 (จีน — ต่อเรือแล้ว) 
ชั้นย่อย::   Type 001  Type 002 
สร้างเมื่อ::  ค.ศ. 1982–2019
 ในประจำการ::  25 ธันวาคม ค.ศ. 1990–ปัจจุบัน
เสร็จแล้ว::  3
ใช้การอยู่::  2 (กองทัพเรือปลดปล่อยประชาชนจีน) (+1 ลำของกองทัพเรือรัสเซียที่อยู่ระหว่างการซ่อมบำรุง)
ลักษณะเฉพาะ
ประเภท::  เรือลาดตระเวนบรรทุกเครื่องบิน/เรือบรรทุกเครื่องบิน
ขนาด (ระวางขับน้ำ)::  43,000 t (42,000 long ton), น้ำหนักเปล่า  55,000 t (54,000 long ton), มาตรฐาน  58,600 t (57,700 long ton), สูงสุด
ความยาว::  305 m (1,000 ft 8 in)
ความกว้าง::  72 m (236 ft 3 in)
กินน้ำลึก::  11 m (36 ft 1 in)
ระบบขับเคลื่อน::  กังหันไอน้ำ 80,000 shp (60,000 kW)  200,000 shp (150,000 kW)
ความเร็ว::  29 นอต (54 กิโลเมตรต่อชั่วโมง; 33 ไมล์ต่อชั่วโมง)
พิสัยเชื้อเพลิง::  8,500 nmi (15,700 km; 9,800 mi) ที่ 18 kn (33 km/h; 21 mph)  3,800 nmi (7,000 km; 4,400 mi) ที่ 29 kn (54 km/h; 33 mph)
อัตราเต็มที่::  1,500
ยุทโธปกรณ์::  (Kuznetsov)  12 P-700 Granit (SS-N-19 Shipwreck) ขีปนาวุธต่อต้านเรือรบ  192 3K95 Kinzhal (SA-N-9 Gauntlet) ขีปนาวุธพื้นสู่อากาศ  8 Kashtan ระบบป้องกันระยะใกล้  6 AK-630 ปืนต่อสู้อากาศยาน  1 UDAV-1 เครื่องยิงจรวดต่อต้านเรือดำน้ำ  (Liaoning และ Shandong) 3 × Type 1130 CIWS  3 × HQ-10 ขีปนาวุธพื้นสู่อากาศ
อากาศยาน::  30–50  18–32 × อากาศยานปีกตรึง  18–24 × เฮลิคอปเตอร์
อุปกรณ์สนับสนุนการบิน::  ดาดฟ้าบินแบบลงจอดด้วยการจับสายเคเบิล  ทางลาดสำหรับเครื่องบินขึ้น
เรือบรรทุกเครื่องบินชั้นคุซเนซอฟ (รัสเซีย: Авиано́сцы ти́па «Кузнецо́в», Avianóstsii Tipa "Kuznetsóv") หรือที่มีชื่ออย่างเป็นทางการของโซเวียตว่า โครงการ 1143.5 เป็นเรือเรือบรรทุกเครื่องบินแบบ STOBAR ที่ปัจจุบันอยู่ในประจำการของกองทัพเรือรัสเซียและกองทัพเรือจีน เดิมออกแบบสำหรับกองทัพเรือโซเวียต เรือชั้น คุซเนซอฟ ใช้ทางลาดสกีในการขึ้นบินของเครื่องบินเจ็ตสมรรถนะสูง และใช้สายสกัดในการลงจอด การออกแบบนี้เป็นพัฒนาการสำคัญในอากาศยานทางทะเลของโซเวียตเมื่อเทียบกับเรือบรรทุกเครื่องบินชั้นเคียฟ ซึ่งไม่มีดาดฟ้าบินเต็มความยาวและสามารถปล่อยได้เพียงอากาศยานขึ้นลงทางดิ่ง ขณะที่โซเวียตจัดประเภทเรือชั้นนี้เป็นเรือลาดตระเวนบรรทุกเครื่องบินหนักเพื่อให้สามารถผ่านช่องแคบตุรกีได้โดยไม่ละเมิดอนุสัญญามองโทรซ์ อย่างไรก็ตาม เรือแบบจีนถูกจัดประเภทเป็นเรือบรรทุกเครื่องบิน
แหล่งข้อมูลอื่น

Article on GlobalSecurity.org about the Kreml-class aircraft carrier.
SU-25 at Faqs.org
Video clip of Su-33 operating on the deck of Kuznetsov
| ด ค กเรือบรรทุกเครื่องบินชั้นคุซเนซอฟ |
| --- | --- |
 กองทัพเรือรัสเซีย:  อัดมีรัลคุซเนซอฟ 
 กองทัพเรือกองทัพปลดปล่อยประชาชน:  เหลียวหนิง  ชานตง (modified design)
ศรัณย่า ชุณหศาสตร์

| ศรัณย่า ชุณหศาสตร์ |
| --- | --- |
เกิด: 18 กุมภาพันธ์ พ.ศ. 2536 (32 ปี) ศรัณย่า ชุณหศาสตร์  เขตหลักสี่ กรุงเทพมหานคร
ส่วนสูง: 165 เซนติเมตร
อาชีพ: นักแสดง นักร้อง พิธีกร นักเต้น
ปีที่แสดง: พ.ศ. 2557–2567
ผลงานเด่น: เพียงแพร - สุดรักสุดดวงใจ (2560)  น้ำขิง - พ่อตาปืนโต ตอน หลานข้าใครอย่าแตะ (2561)  ยิ้ม - มนตร์กาลบันดาลรัก (2562)  ชมพู่ - ตลาดบังเอิญรัก (2563)  พัชรี - ฟ้ามีตะวัน (2563)  ร้อยตรีหญิงดวงกมล (แตน) - เสาร์ 5 (2565)  ริสา - ขวางทางปืน (2565)
สังกัด: ช่อง 7 เอชดี (2557–2567)
ศรัณย่า ชุณหศาสตร์ (เกิด 18 กุมภาพันธ์ พ.ศ. 2536) ชื่อเล่น เจด้า เป็นนักแสดงและผู้ประกาศคั่นรายการโทรทัศน์ชาวไทย ในปี พ.ศ. 2557 มีผลงานละครเรื่องแรกคือ หัวใจเถื่อน กำกับโดย ศรัณยู วงศ์กระจ่าง แสดงร่วมกับ อรรคพันธ์ นะมาตร์ และ อุษามณี ไวทยานนท์ หลังจากนั้นก็ได้เซ็นสัญญากับช่อง 7 เอชดี
ประวัติ

ศรัณย่า ชุณหศาสตร์ ชื่อเล่น เจด้า เกิดเมื่อวันที่ 18 กุมภาพันธ์ พ.ศ. 2536 มีพี่สาว 1 คน คือ สุจิณณา ชุณหศาสตร์ (จูน) บิดา มารดา น้องสาว เป็นคนเชื้อชาติไทย และ สัญชาติไทย นับถือศาสนาพุทธ เกิดที่เขตหลักสี่ กรุงเทพมหานคร
การศึกษา

ศรัณย่าเข้าเรียนอนุบาลที่โรงเรียนชาลีสมุทร ระดับชั้นอนุบาล - มัธยมศึกษาตอนต้น (ม.3) ศึกษาต่อระดับชั้นมัธยมศึกษาตอนปลาย (ม.4 - ม.6) ที่โรงเรียนราชวินิตบางเขน สำเร็จการศึกษาระดับปริญญาตรีคณะมนุษย์ศาสตร์ มหาวิทยาลัยเกษตรศาสตร์ ปีที่สำเร็จการศึกษา พ.ศ. 2559 และเข้าร่วมพิธีรับปริญญาเมื่อวันที่ 20 พฤศจิกายน พ.ศ. 2560
เข้าสู่วงการบันเทิง

เจด้าเริ่มเข้าสู่วงการบันเทิงไทย จากการประกวดเฟรชชี่ของมหาวิทยาลัยเกษตรศาสตร์ ต่อมาเริ่มเข้าประกวดเวที Colourful Wow Girl 2011 by Just Modern ได้รับรางวัลชนะเลิศตำแหน่ง Photogenic เมื่อปี พ.ศ. 2554 ต่อมาเขาได้มีโอกาสเข้าร่วมเวทีการประกวด Seventeen Ambassador ได้ร่วมถ่ายแบบนิตยสาร Seventeen และ ถ่ายแบบนิตยสารหลายเล่มและเป็นที่รู้จักในวงการบันเทิงมีผลงานโฆษณาอีกมากมาย ได้มีการชักชวนจากคุณตุ้ม ปัทมา วรดิลก และได้มีโอกาสร่วมแสดง มีผลงานภาพยนตร์เรื่องแรก ศรีธนญชัย  555+ ในบทบาท ศรีนวล ประกบคู่กับอาร์ตี้ ธนฉัตร ตุลยฉัตร เป็นครั้งแรกภายหลังเขามีผลงานถ่ายแบบนิตยสารทีวีพูลและหลายเล่มต่อมาเขาได้ลงนามเซ็นสัญญาในฐานะนักแสดงสถานีโทรทัศน์ช่อง 7 เอชดี เมื่อในปี 2557 มีผลงานละครเรื่อง หัวใจเถื่อน, เพลงรักเพลงลำ, ทอง 10 และ นักบุญทรงกลด เป็นต้น เป็นที่รู้จักกันในฐานะนักแสดงที่เล่นได้ทุกบทบาท ปัจจุบันรับงานละครโทรทัศน์เรื่อยมาและเรียนทางด้านการแสดงเพิ่มเติมอีกมากมาย
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ปี | เรื่อง | บทบาท |
| --- | --- | --- |
| 2557 | หัวใจเถื่อน | วัชรี รัตนพงษ์ |
| 2558 | เพลงรักเพลงลำ | ทองน้ำงาม |
| 2558 | จุมพิตพยัคฆ์สาว | อรอุมา (ไอซ์) |
| 2559 | ทอง 10 | เพียงมาศ |
| 2559 | เทพธิดาป่าคอนกรีต | แววเดือน |
| 2560 | นักบุญทรงกลด | เหมยฮัว |
| 2560 | ยึดฟ้าหาพิกัดรัก | เรืออากาศตรีศรินทร์ |
| 2560 | สุดรักสุดดวงใจ | เพียงแพร |
| 2561 | พ่อตาปืนโต ตอน หลานข้าใครอย่าแตะ | น้ำขิง |
| 2562 | มนตร์กาลบันดาลรัก | ยดา (ยิ้ม) |
| 2562 | ยอดรักนักรบ | ส้มจี๊ด |
| 2563 | ตลาดบังเอิญรัก | ชมพู่ |
| 2563 | ฟ้ามีตะวัน | พัชรี |
| 2564 | คู่แค้นแสนรัก | อิงจันทร์ |
| 2565 | เสาร์ 5 | ร้อยตรีหญิงดวงกมล พยุหโยธิน (แตน) |
| 2565 | ขวางทางปืน | ริสา ธารา |
| 2566 | แม่โขง | ไพลิน (ขวัญตา) / ซู ดาเวนพอร์ต |
| 2567 | แผนลวงบ่วงมารยา | บัวบูชา (บัว) |
ภาพยนตร์

พ.ศ. 2557 ศรีธนญชัย 555+ รับบท ศรีนวล
พิธีกร

พิธีกรรายการเส้นทางบันเทิง , เที่ยงบันเทิง , MC Special เที่ยงบันเทิงสด (2567) ทางช่อง 7 เอชดี
ผู้ประกาศแจ้งรายการโทรทัศน์ ทางช่อง 7 เอชดี
พิธีการรายการ เสียงจากหลุม ทางช่อง 7 เอชดี
ละครสั้น

ฟ้ามีตา ตอน โรคที่ต้องรักษาให้หาย (ออกอากาศ 12 กรกฎาคม 2557)
ฟ้ามีตา ตอน นางสาวข้าวผัด (ออกอากาศ 3 มกราคม 2558)
ฟ้ามีตา ตอน ฉันนี่แหละไฮโซ (ออกอากาศ 9 พฤษภาคม 2558)
ฟ้ามีตา ตอน วันปีใหม่กับเช้าวันจันทร์ (ออกอากาศ 2 มกราคม 2559)
ฟ้ามีตา ตอน นางงูพิษ (ออกอากาศ 28 เมษายน 2561)
ละครเทิดพระเกียรติ

(2559) ละครชุด ใต้ร่มพระบารมี เรื่อง จงรักภักดี รับบทเป็น แตง